《次韵刘君鼎见赠二首》
元代·方回

真复多多穷传记，端能亹亹著诗文。
名场早捷千军阵，胪陛应符五色云。
乱后湖山今稍稍，閒中宾主几醺醺。
衰迟亦欲陪赓唱，未必当筵逮所闻。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。